Foto: RIA AQSh prezidenti Donald Tramp XXR raisi Si Tszinpinga maktub yo‘llab, konstruktiv munosabatlarni qurish niyati borligi haqida so‘z yuritdi. Bu haqda Oq uy ma’muriyati matbuot xizmati xabar qilmoqda. "Prezident Trampning bayonot berishicha, u davlat rahbari Tszinpin bilan AQSh va Xitoyga foyda keltiradigan amaliy munosabatlarni qurish bo‘yicha birgalikda ishlashdan umid qiladi", — deyiladi Oq uy xabarida. Tramp, shuningdek, Xitoy xalqiga Xo‘roz yilida farovonlik tilagan.